Likumprojekts

**Valsts robežsardzes likums**

# I nodaļa. Vispārīgie noteikumi

1. **pants. Likuma mērķis**

Likuma mērķis ir nodrošināt tiesisku un efektīvu Valsts robežsardzes (turpmāk – Robežsardze) darbību.

1. **pants. Likuma darbības joma**

Likums nosaka Robežsardzes tiesisko statusu, simboliku, funkcijas, uzdevumus, darbību, robežsarga tiesības un darbības aizliegumus, kā arī papildu noteikumus, kas saistīti ar Robežsardzes darbību.

1. **pants. Robežsardzes tiesiskais statuss**
2. Robežsardze ir bruņota Iekšlietu ministrijas pārraudzībā esoša tiešās pārvaldes iestāde.
3. Robežsardze ir operatīvās darbības subjekts un izmeklēšanas iestāde.
4. **pants Robežsardzes simbolika**

Robežsardzei ir savi simboli - karogs, himna, emblēma vai ģerbonis, un devīze. Robežsardzes struktūrvienībām var būt papildus simboli - karogi un emblēmas.

# II nodaļa. Robežsardzes funkcijas un uzdevumi

1. **pants. Robežsardzes funkcijas**

Robežsardzes funkcijas ir valsts robežas neaizskaramības nodrošināšana un nelegālās migrācijas novēršana.

1. **pants. Robežsardzes uzdevumi**
2. Lai nodrošinātu funkciju izpildi, Robežsardze:
3. veic robežkontroli, nodrošina un kontrolē valsts robežas, valsts robežas joslas, pierobežas, pierobežas joslas un robežšķērsošanas vietu režīmu ievērošanu;
4. apsargā valsts robežu, valsts robežas drošības nodrošināšanai nepieciešamās būves (tajā skaitā nostiprinājuma būves) un to elementus;
5. novērš mēģinājumu nelikumīgi mainīt valsts robežas atrašanās vietu apvidū;
6. sadarbībā ar Nacionālajiem bruņotajiem spēkiem novērš valsts apdraudējumu Latvijas Republikas teritorijai;
7. novēro valsts robežai piegulošās sauszemes teritorijas, iekšējos ūdeņus, Latvijas Republikas teritoriālo jūru un gaisa telpu;
8. kontrolē, kā tiek ievēroti noteikumi par ārzemnieku ieceļošanu, uzturēšanos, nodarbinātību, izceļošanu un tranzītu Latvijas Republikā;
9. novērš preču pārvietošanu pāri valsts robežai ārpus robežšķērsošanas vietām;
10. plāno Robežsardzes funkciju īstenošanai nepieciešamo infrastruktūru;
11. nodrošina valsts robežas uzturēšanu, kā arī valsts robežas joslas iekārtošanu un uzturēšanu;
12. nodrošina, lai tiktu izpildītas Latvijas Republikai saistošajos starptautiskajos līgumos noteiktās saistības valsts robežas režīma jautājumos;
13. savas kompetences ietvaros noregulē ar valsts robežas režīma pārkāpšanu saistītos incidentus;
14. nodrošina starptautisko līgumu izpildi par to personu atpakaļuzņemšanu, kuras valstī uzturas nelikumīgi;
15. veic preventīvus pasākumus ar valsts robežas šķērsošanu saistīto likumu un citu normatīvo aktu pārkāpumu novēršanai.
16. Robežsardze pilda citos normatīvajos aktos noteiktos uzdevumus.

# III nodaļa. Robežsardzes darbība

1. **pants. Robežsardzes sadarbība un profesionālie sakari**

Robežsardze sadarbojas ar starptautiskām organizācijām. Robežsardzei ir tiesības uzturēt profesionālos sakarus ar citu valstu kompetentajām institūcijām un savas kompetences ietvaros ar šīm institūcijām slēgt vienošanās.

1. **pants. Robežsardzes darbība Eiropas Robežu un krasta apsardzes ietvaros**
2. Eiropas Parlamenta un Padomes regulas (ES) 2016/1624 (2016. gada 14. septembris) par Eiropas Robežu un krasta apsardzi un ar ko groza Eiropas Parlamenta un Padomes Regulu (ES) 2016/399 un ar ko atceļ Eiropas Parlamenta un Padomes Regulu (EK) Nr. 863/2007, Padomes Regulu (EK) Nr. 2007/2004 un Padomes Lēmumu 2005/267/EK (turpmāk – regula Nr. 2016/1624) 23. pantā minētā valsts kontaktpunkta funkcijas pilda Robežsardze.
3. Regulas Nr. 2016/1624 63. panta 1. punktā minētā valdes locekļa funkcijas pilda Robežsardzes priekšnieks.
4. Robežsardze:
   1. saņemot Eiropas robežu un krasta apsardzes aģentūras pieprasījumu, sniedz nepieciešamo informāciju neaizsargātības novērtējuma sagatavošanai;
   2. komplektē nacionālo rezervi Eiropas Robežu un krasta apsardzes vienībām un sagatavo tās dalībniekus izvietošanai;
   3. komplektē nacionālo tehniskā aprīkojuma rezervi un sagatavo to izvietošanai;
   4. sagatavo un iekšlietu ministrs apstiprina regulas Nr. 2016/1624 18. panta 1. punktā minēto tehniskā un operatīvā pastiprinājuma no migrācijas pārvaldības atbalsta vienībām pieprasījumu un vajadzību novērtējumu.
5. **pants. Robežsardzes kompetence mācību organizēšanā**

Robežsardze jautājumos, kas skar tās kompetenci, var organizēt mācības citu valsts un pašvaldību institūciju, privāto tiesību juridisko personu, kā arī ārvalstu institūciju amatpersonām un darbiniekiem.

# IV nodaļa. Robežsargs

1. **pants. Robežsarga statuss un profesionālā sagatavotība**
2. Robežsargs ir Robežsardzes amatpersona, kurai piešķirta speciālā dienesta pakāpe.
3. Robežsargs atrodas valsts aizsardzībā — viņa dzīvību un veselību aizsargā valsts. Robežsarga likumīgā prasība, ko tas izvirzījis, pildot dienesta pienākumu, personai ir obligāta.
4. Robežsargam ir obligāta speciālā robežsarga apmācība. Robežsardzes virsniekam ir obligāta arī speciālā militārā apmācība. No speciālās militārās apmācības ir atbrīvota persona, kura ir ieņēmusi militārpersonas amatu.
5. **pants. Robežsarga zvērests**
6. Robežsargs, stājoties dienestā Robežsardzē, dod zvērestu:

,,Es, robežsargs (vārds, uzvārds) apsolos un zvēru:

— būt godīgs un taisnīgs, uzticīgs Latvijas Republikai, tās Satversmei un likumīgajai valdībai,

* pildīt dienesta pienākumus saskaņā ar Latvijas Republikas Satversmi, starptautiskajiem līgumiem, likumiem un citiem normatīvajiem aktiem,
* vienmēr pildīt savu priekšnieku likumīgās pavēles un rīkojumus,

— un, kļūstot par karavīru:

* netaupot spēkus, veselību un dzīvību, sargāt Latvijas valsti un tās neatkarību,
* pēc labākās sirdsapziņas veikt man uzticētos karavīra pienākumus,
* bez ierunām pakļauties militārajai disciplīnai.’’.

1. Robežsargs dod zvērestu Iekšlietu ministrijas sistēmas iestāžu un Ieslodzījuma vietu pārvaldes amatpersonu ar speciālajām dienesta pakāpēm dienesta gaitas likumā noteiktajā kārtībā.
2. **pants. Robežsarga piedalīšanās starptautiskā pasākumā**
3. Robežsargu var nosūtīt piedalīties starptautiskā pasākumā, tajā skaitā starptautiskā misijā un operācijā.
4. Lēmumu par robežsarga piedalīšanos starptautiskā pasākumā, kas notiek regulas Nr. 2016/1624 ietvaros, pieņem Robežsardzes priekšnieks.
5. Kārtību, kādā robežsargu nosūta piedalīties starptautiskā misijā un operācijā (izņemot misiju un operāciju, kura notiek regulas Nr. 2016/1624 ietvaros), nosacījumus robežsarga dalībai šajā misijā un operācijā, kā arī dalības finansēšanas kārtību nosaka Ministru kabinets.
6. **pants. Robežsarga atrašanās Nacionālo bruņoto spēku sastāvā**
7. Ja Robežsardze tiek iekļauta Nacionālo bruņoto spēku sastāvā, robežsargam ir karavīra tiesiskais statuss. Kārtību, kādā Nacionālo bruņoto spēku sastāvā iekļautajam robežsargam pielīdzina speciālo dienesta pakāpi un amatu, nosaka Ministru kabinets.
8. Nacionālie bruņotie spēki robežsargam, kuram ir karavīra tiesiskais statuss, nodrošina karavīra sociālās garantijas, uzturdevu (vai tās kompensāciju), formas tērpu, nepieciešamos materiāltehniskos līdzekļus (piemēram, ekipējumu, aprīkojumu un dienesta inventāru), veselības aprūpi un dzīvojamo telpu.

# V nodaļa. Robežsarga tiesības un darbības aizliegumi

1. **pants. Robežsarga tiesības**
2. Robežsargam ir tiesības:
   1. noskaidrot personas identitāti;
   2. robežšķērsošanas vietā pārbaudīt personu un lietas;
   3. veikt transportlīdzekļa pārbaudi;
   4. pieprasīt un bez maksas saņemt no valsts un pašvaldības institūcijas un privātpersonas informāciju, dokumentu un citu materiālu, kas nepieciešams Robežsardzes uzdevumu izpildei;
   5. atteikt valsts robežas šķērsošanu personai, kurai kā drošības līdzeklis piemērots aizliegums izbraukt no valsts;
   6. izņemt nederīgu ceļošanas dokumentu un citu dokumentu, kura nepieciešamība noteikta normatīvajos aktos, kas regulē personu ieceļošanas, uzturēšanās un izceļošanas kārtību un ceļu satiksmes jomu. Kārtību, kādā Robežsardze izņem nederīgu ceļošanas dokumentu un citu dokumentu, kura nepieciešamība noteikta normatīvajos aktos, kas regulē personu ieceļošanas, uzturēšanās un izceļošanas kārtību un ceļu satiksmes jomu, nosaka Ministru kabinets;
   7. vajāt un aizturēt kuģi atbilstoši Apvienoto Nāciju Organizācijas 1982. gada Jūras tiesību konvencijai. Kārtību, kādā robežsargs vajā un aiztur kuģi, nosaka Ministru kabinets;
   8. apsargāt, pārvietot apsardzes uzraudzībā (ieskaitot kriminālprocesa norisei nepieciešamajā laikā un vietā personas, kas aizturētas vai apcietinātas par noziedzīgiem nodarījumiem, kurus izmeklē Robežsardze) un izmitināt aizturētās personas;
3. Vajājot pārkāpēju, robežsargam ir tiesības iekļūt:
4. kustamajā mantā un nekustamajā īpašumā ar kustamās mantas vai nekustamā īpašuma īpašnieka, lietotāja vai valdītāja atļauju;
5. kustamajā mantā un nekustamajā īpašumā bez kustamās mantas vai nekustamā īpašuma īpašnieka, lietotāja vai valdītāja atļaujas, ja ir apdraudēta personas dzīvība vai veselība;
6. publiskas personas īpašumā, lietošanā vai valdījumā esošā kustamajā mantā un nekustamajā īpašumā;
7. diplomātiskās un konsulārās pārstāvniecības kustamajā mantā un nekustamajā īpašumā ar šīs pārstāvniecības vadītāja atļauju.
8. Robežsargam Latvijas Republikas teritoriālajā jūrā, jūras ostās, kurās ir noteiktas valsts robežas šķērsošanas vietas, kā arī Latvijas Republikas iekšējos ūdeņos, pa kuriem saskaņā ar Latvijas Republikai saistošām starptautisko tiesību normām un starptautiskajiem līgumiem ir noteikta Latvijas Republikas valsts sauszemes robeža, ir tiesības:
9. apturēt kuģošanas līdzekli, lai:
   1. veiktu tā pārbaudi;
   2. veiktu ārzemnieku ieceļošanas, uzturēšanās, nodarbinātības, izceļošanas un tranzīta noteikumu ievērošanas kontroli;
   3. pārbaudītu dokumentu, kas apliecina personas identitāti, kuģošanas līdzekļa reģistrācijas dokumentus un nepieciešamo aprīkojumu visiem kuģošanas līdzekļiem saskaņā ar normatīvajiem aktiem par kuģošanas līdzekļu satiksmi un normatīvajiem aktiem par Latvijas Republikas pierobežas režīmu un pierobežas joslas režīmu;
   4. pārbaudītu kuģa dokumentu, kura atrašanās uz kuģa ir obligāta, tajā skaitā kuģa sertifikātu un kuģa apkalpes kvalifikāciju sertifikātu;
10. atstādināt no kuģošanas līdzekļa vadīšanas personu:
    1. ja ir pamats uzskatīt, ka tā ir alkohola reibumā vai narkotisko, psihotropo, toksisko vai citu apreibinošo vielu ietekmē. Alkohola, narkotisko, psihotropo, toksisko vai citu apreibinošo vielu ietekmes pārbaudi veic normatīvajos aktos noteiktajā kārtībā;
    2. kurai nav dokumentu, kas apliecina kuģošanas līdzekļa reģistrāciju (ja attiecīgais kuģošanas līdzeklis ir jāreģistrē), vai attiecīgā kuģošanas līdzekļa vadītāja apliecības (ja tāda ir nepieciešama);
11. nogādāt kuģošanas līdzekli tuvākajā tam paredzētā piestātnē vai tuvākajā Robežsardzes struktūrvienībā, ja ir konstatēts, ka kuģošanas līdzekļa vadītājs nav ievērojis noteikumus par kuģu satiksmi, un ja uz kuģošanas līdzekļa nav citas personas, kas var vadīt attiecīgo kuģošanas līdzekli.
12. Veicot ārzemnieku ieceļošanas, uzturēšanās, nodarbinātības, izceļošanas un tranzīta noteikumu ievērošanas kontroli un ārzemnieka vai viņa uzaicinātāja sniegtās informācijas un ziņu patiesuma pārbaudi, robežsargam ir tiesības:
    * 1. uzaicināt uz Robežsardzes telpām privātpersonas un to pārstāvjus, lai saņemtu paskaidrojumus par ārzemnieka ieceļošanas un uzturēšanās mērķi, vietu, laiku un uzturēšanās nodrošinājumu,
13. pieprasīt no privātpersonas vai tās pārstāvja informāciju, dokumentus vai to kopijas, kas pamato ārzemnieka vai viņa uzaicinātāja sniegtās informācijas un ziņu patiesumu;
14. apmeklēt un apsekot valsts un pašvaldību institūciju, reliģisko organizāciju, citu privāto tiesību juridisko personu un to apvienību telpas un darba vietas, kā arī jebkuras citas vietas privāto tiesību juridiskās personas un to apvienības īpašumā, lietojumā vai valdījumā esošajos īpašumos, kas nodarbinātajam ir pieejami, minēto juridisko personu noteiktajā darba laikā bez iepriekšējas paziņošanas vai atļaujas saņemšanas (arī īpašnieka vai viņa pilnvarotas personas prombūtnē);
15. apmeklēt fizisko personu, kā arī šīs daļas 3. punktā neminēto juridisko personu īpašumā, lietojumā vai valdījumā esošās telpas un ēkas, un ar īpašnieku, lietotāju vai viņu pilnvarotu personu atļauju apsekot telpas.
    1. Robežsarga tiesības var būt noteiktas arī citos normatīvajos aktos.
16. **pants. Robežsarga tiesības aizturētās personas pārmeklēt, ievietot pagaidu turēšanas telpā, apsargāt un pārvietot apsardzes uzraudzībā (konvojēt)**
17. Robežsargam ir tiesības ievietot aizturēto personu pagaidu turēšanas telpā (speciāli aprīkota telpa, kurā aizturētās personas tiek ievietotas un turētas apsardzībā).
18. Pagaidu turēšanas telpā aizturēto personu var ievietot, ja:
19. nav noskaidrota tās identitāte;
20. ir pamats uzskatīt, ka tā var bēgt;
21. tā nepakļaujas robežsarga likumīgajām prasībām;
22. ir pamats uzskatīt, ka tā var nodarīt kaitējumu sev, robežsargam, citām fiziskajām personām vai mantai;
23. tā ir izsludināta meklēšanā.
24. Uzsākot personas apsargāšanu, pirms personas pārvietošanas apsardzes uzraudzībā un pirms ievietošanas pagaidu turēšanas telpā personu:
    1. iztaujā par tās veselības stāvokli un aicina informēt par tādu slimību esamību, kuru dēļ var tikt apdraudēta pašas personas dzīvība vai kuras var būt bīstamas citām personām, vai kuru dēļ jānodrošina īpaši pasākumi personai;
    2. pārmeklē tā paša dzimuma robežsargs. Pārmeklējamo personu vizuāli apskata, pārbauda pie tās esošos priekšmetus un izņem tos priekšmetus, kurus var izmantot, lai uzbruktu robežsargam, vai ar kuriem iespējams nodarīt kaitējumu citām fiziskajām personām vai sev.
25. Kārtību, kādā persona tiek ievietota un turēta pagaidu turēšanas telpā, minētās telpas iekārtošanas un aprīkošanas prasības, aizturētās personas tiesības, pienākumus un ierobežojumus, atrodoties pagaidu turēšanas telpā, kā arī to priekšmetu un vielu sarakstu, kuras aizturētām personām ir aizliegts glabāt pagaidu turēšanas telpā, nosaka Ministru kabinets.
26. **pants.** **Fiziskā spēka**, **speciālā cīņas paņēmiena un speciālā līdzekļa lietošana un dienesta suņa izmantošana**
27. Robežsargam, pildot dienesta pienākumu, ir tiesības lietot fizisko spēku, speciālo cīņas paņēmienu un speciālo līdzekli, kā arī izmantot dienesta suni, lai:
28. atvairītu uzbrukumu robežsargam un citai personai;
29. novērstu nelikumīgu iekļūšanu Robežsardzes īpašumā, lietošanā vai valdījumā esošajā nekustamajā īpašumā un kustamajā mantā;
30. atbrīvotu ieņemto Robežsardzes īpašumā, lietošanā vai valdījumā esošo nekustamo īpašumu un kustamo mantu;
31. aizturētu, apsargātu, pārvietotu apsardzes uzraudzībā vai ievietotu pagaidu turēšanas telpā personu, kura nepakļaujas robežsarga likumīgajām prasībām;
32. savaldītu aizturēto, apcietināto vai notiesāto personu, ja tā nepakļaujas vai pretojas robežsarga likumīgajām prasībām vai ir pamats uzskatīt, ka tā var bēgt vai nodarīt kaitējumu citai personai vai sev;
33. pārtrauktu sabiedriskās kārtības pārkāpumu, ja tas traucē Robežsardzes uzdevuma izpildi;
34. notvertu, nosēdinātu vai iznīcinātu bezpilota ierīci, nodarot tai bojājumus, ja tā apdraud vai traucē Robežsardzes uzdevuma izpildi vai ir pamats uzskatīt, ka tā tiek izmantota valsts robežas nelikumīgai šķērsošanai vai personas vai preces nelikumīgai pārvietošanai pāri valsts robežai.
35. Robežsargs ir tiesīgs izmantot dienesta suni Robežsardzes uzdevumu īstenošanai un šā panta pirmajā daļā un piektās daļas otrajā teikumā minētajos gadījumos un kārtībā.
36. Pirms fiziskā spēka, speciālā cīņas paņēmiena, speciālā līdzekļa lietošanas vai dienesta suņa izmantošanas persona par to ir jābrīdina, izņemot šā panta pirmās daļas 7. punktā minētajās situācijās un gadījumos, kad vilcināšanās lietot fizisko spēku, speciālo cīņas paņēmienu, speciālo līdzekli vai izmantot dienesta suni rada tiešus draudus robežsarga veselībai vai dzīvībai vai var izraisīt citas smagas sekas, vai kad šāds brīdinājums konkrētajā situācijā nav iespējams.
37. Fiziskā spēka, speciālā cīņas paņēmiena, speciālā līdzekļa lietošanas vai dienesta suņa izmantošanas veidu un intensitāti nosaka konkrētā pārkāpuma raksturs un personas individuālās iezīmes. Lietojot fizisko spēku, speciālo cīņas paņēmienu, speciālo līdzekli vai izmantojot dienesta suni, maksimāli jāierobežo to nodarītais kaitējums, kā arī, ja nepieciešams, nekavējoties jānodrošina pirmās palīdzības sniegšana un neatliekamās medicīniskās palīdzības izsaukšana.
38. Aizliegts lietot speciālos cīņas paņēmienus un speciālos līdzekļus (izņemot roku dzelžus un sasiešanas līdzekļus), kā arī izmantot dienesta suņus pret sievietēm, personām ar redzamām invaliditātes pazīmēm un mazgadīgām personām, izņemot gadījumus, kad to rīcība apdraud citu personu dzīvību vai veselību, vai kad tās izrāda bruņotu pretošanos vai izdara bruņotu uzbrukumu.
39. Robežsargs:
    1. sniedzot atbalstu citai valsts vai pašvaldības institūcijai tās uzdevumu izpildē, vai pārtraucot vai novēršot noziedzīgu nodarījumu, kura izmeklēšana nav Robežsardzes kompetencē, lieto fizisku spēku, speciālo cīņas paņēmienu un speciālo līdzekli, kā arī izmanto dienesta suni atbilstoši likumam "Par policiju";
    2. pildot dienesta pienākumus ārpus Latvijas Republikas, lieto fizisku spēku, speciālo cīņas paņēmienu un speciālo līdzekli saskaņā ar attiecīgo starptautisko līgumu vai starptautisko normatīvo aktu prasībām.
40. Speciālo līdzekļu veidus un šo līdzekļu lietošanas kārtību nosaka Ministru kabinets.
41. **pants. Šaujamieroča pielietošana un izmantošana**
42. Šaujamieroča pielietošana ir mērķtiecīgs šāviens.
43. Robežsargs ir tiesīgs pielietot šaujamieroci, lai:
44. atvairītu bruņotu vai militāru iebrukumu Latvijas Republikas teritorijā;
45. aizturētu personu, kura nelikumīgi šķērsojusi valsts robežu, ja nav citas iespējas viņu aizturēt;
46. atvairītu uzbrukumu vai izbeigtu pretošanos, ja tiek radīti reāli draudi robežsarga vai citas personas dzīvībai vai veselībai un citādā veidā šos draudus nav iespējams novērst;
47. novērstu nelikumīgu mēģinājumu vardarbīgi atņemt šaujamieroci;
48. aizturētu personu, kura atsakās izpildīt robežsarga likumīgu prasību nodot priekšmetu, ar kuru var tikt apdraudēta personas dzīvība vai veselība;
49. apturētu transportlīdzekli un jebkuru citu ierīci, kas pēc savas konstrukcijas paredzēta, lai pārvietotos pa sauszemi vai paredzēta kuģošanai, nodarot tai bojājumus, ja tās vadītājs vai apkalpe ar savu rīcību rada reālus draudus personas dzīvībai vai veselībai un nepakļaujas robežsarga likumīgajai prasībai apstādināt ierīci un nav citas iespējas viņu aizturēt;
50. padarītu nekaitīgu dzīvnieku, kurš apdraud robežsarga vai citas personas dzīvību vai veselību;
51. notvertu, nosēdinātu vai iznīcinātu bezpilota ierīci, nodarot tai bojājumus, ja tā apdraud vai traucē Robežsardzes uzdevumu izpildi, vai tiek apdraudēta personas dzīvība vai veselība, vai ir pamats uzskatīt, ka tā tiek izmantota valsts robežas nelikumīgai šķērsošanai, preces vai personas nelikumīgai pārvietošanai pāri valsts robežai.
52. Pirms šaujamieroča pielietošanas ir jābrīdina par nodomu to darīt. Robežsargam ir tiesības izmantot šaujamieroci, lai izdarītu brīdinājuma šāvienu, dotu trauksmes signālu, izsauktu palīdzību vai aizbaidītu dzīvnieku.
53. Bez brīdinājuma šaujamieroci drīkst pielietot:
54. ja uzbrukumā vai pretojoties tiek lietots priekšmets, ar kuru var tikt apdraudēta personas dzīvība vai veselība, vai uzbrukums vai pretošanās ir pēkšņa;
55. ja uzbrukumā vai pretojoties tiek izmantots transportlīdzeklis un jebkura cita ierīce, kas pēc savas konstrukcijas paredzēta, lai pārvietotos pa sauszemi vai paredzēta kuģošanai;
56. šā panta otrās daļas 8. punktā minētajā gadījumā.
57. Aizliegts pielietot šaujamieroci:
58. pret sievietēm, personām ar redzamām invaliditātes pazīmēm un mazgadīgām personām, izņemot gadījumus, kad to rīcība apdraud citu personu dzīvību vai veselību vai kad tās izrāda bruņotu pretošanos, vai izdara bruņotu uzbrukumu;
59. gadījumos, kad tā pielietošanas dēļ var ciest citas personas.
60. Izmantojot vai pielietojot šaujamieroci, maksimāli jāierobežo tā nodarītais kaitējums, kā arī, ja nepieciešams, nekavējoties jānodrošina pirmās palīdzības sniegšana un neatliekamās medicīniskās palīdzības izsaukšana.
61. Robežsargs:
    1. sniedzot atbalstu citai valsts vai pašvaldības institūcijai tās uzdevumu izpildē, vai pārtraucot vai novēršot noziedzīgu nodarījumu, kura izmeklēšana nav Robežsardzes kompetencē, šaujamieroci pielieto un izmanto atbilstoši likumam "Par policiju";
    2. pildot dienesta pienākumus ārpus Latvijas Republikas, šaujamieroci pielieto un izmanto saskaņā ar attiecīgo starptautisko līgumu vai starptautisko normatīvo aktu prasībām.
62. **pants. Aizliegumi robežsargam**
63. Robežsargam aizliegts piedalīties politisko organizāciju (partiju) un to apvienību darbībā, kā arī organizēt streikus.
64. Robežsargam aizliegts atteikties no dalības starptautiskajā pasākumā, kas notiek regulas Nr. 2016/1624 ietvaros, ja viņš šai dalībai iepriekš ir piekritis, izņemot gadījumus, ja ir iestājies vai nenovēršami iestāsies no robežsarga gribas neatkarīgs un objektīvs apstāklis, kas robežsargam liedz piedalīties konkrētajā starptautiskajā pasākumā.

# VI nodaļa. Papildu noteikumi

1. **pants. Šengenas *acquis* izvērtēšanā konstatēto trūkumu ārējās robežas un robežkontroles jomā novēršanas plāns**
2. Robežsardze izstrādā Šengenas *acquis* izvērtēšanā konstatēto trūkumu ārējās robežas un robežkontroles jomā novēršanas plānu (turpmāk – plāns).
3. Plāns tiek izstrādāts, ņemot vērā Eiropas Savienības Padomes regulas (ES) Nr. 1053/2013 (2013. gada 7. oktobris), ar ko izveido izvērtēšanas un uzraudzības mehānismu, lai pārbaudītu Šengenas *acquis* piemērošanu, un ar ko atceļ Izpildu komitejas lēmumu (1998. gada 16. septembris), ar ko izveido Šengenas izvērtēšanas un īstenošanas pastāvīgo komiteju (turpmāk – regula Nr. 1053/2013) 16. panta 1. punktā minēto rīcības plānu.
4. Plānā nosaka:
   1. konkrētu rīcību regulas Nr. 1053/2013 15. pantā minēto ieteikumu īstenošanai un to īstenošanas termiņus;
   2. regulas Nr. 1053/2013 15. pantā minēto ieteikumu īstenošanai nepieciešamos līdzekļus (tajā skaitā finanšu līdzekļus) un to apjomu.
5. Plānu sagatavo laikposmam no regulas Nr. 1053/2013 15. pantā minēto ieteikumu saņemšanas brīža līdz nākamajai Šengenas *acquis* daļu izvērtēšanai. Plānu apstiprina Ministru kabinets.
6. **pants. Interešu konflikta un korupcijas novēršana Robežsardzē**
7. Interešu konflikta un korupcijas novēršanai Robežsardzē, valsts un pašvaldību institūcijas pēc Robežsardzes pieprasījuma sniedz nepieciešamo informāciju un atbalstu.
8. Robežsardzes priekšniekam un viņa pilnvarotai personai ir tiesības pieprasīt un saņemt no robežsarga informāciju un dokumentus interešu konflikta un korupcijas novēršanai Robežsardzē.
9. Robežsargam ir pienākums sniegt un pamatot pieprasīto informāciju un dokumentus, kas nepieciešami korupcijas un interešu konflikta novēršanai.

# Pārejas noteikumi

1. Ar šā likuma spēkā stāšanos spēku zaudē Robežsardzes likums (Latvijas Vēstnesis, 1999, 325/327.nr.; 2000, 440/441.nr.; 2001, 142., 187. nr.; 2002, 101., 161., 189. nr.; 2003, 91., 182. nr.; 2004, 66., 206.nr.; 2005, 101., 167., 189 .nr.; 2006, 100. nr.; 2007, 98. nr.; 2008, 47., 188. nr.; 2014, 82. nr.).
2. Līdz attiecīgā Ministru kabineta tiesību akta spēkā stāšanās dienai, bet ne ilgāk kā deviņus mēnešus no šā likuma spēkā stāšanās dienas ir spēkā Ministru kabineta 2009. gada 17. jūnija noteikumi Nr. 542 "Kārtība, kādā robežsargu aizturēta persona tiek ievietota un turēta pagaidu turēšanas telpā, un šādu telpu iekārtošanas un aprīkošanas prasības",
3. Ministru kabineta rīkojumi, kas izdoti pamatojoties uz Robežsardzes likumu un ievērojot Ministru kabineta 2007. gada 22. maija noteikumus Nr. 340 "Kārtība, kādā Valsts robežsardzes, Valsts policijas un Valsts ugunsdzēsības un glābšanas dienesta amatpersonas ar speciālajām dienesta pakāpēm nosūta dalībai starptautiskās misijās un operācijās, un dalības finansēšanas kārtība", ir spēkā līdz minētajos rīkojumos noteikto dalības laiku beigām.
4. Šā likuma 10. panta trešajā daļā un 11. pantā minētās prasības nepiemēro robežsargam, kurš pieņemts dienestā Robežsardzē līdz šā likuma spēkā stāšanās brīdim.
5. Persona, kura ir devusi Latvijas Republikas karavīra vai zemessarga zvērestu, robežsarga zvērestu nedod.
6. Ja Robežsardze tiek iekļauta Nacionālo bruņoto spēku sastāvā, robežsargs, kurš nav devis robežsarga, Latvijas Republikas karavīra vai zemessarga zvērestu, nekavējoties dod karavīra zvērestu.

Iesniedzējs: Iekšlietu ministrs R.Kozlovskis

Vīza: Valsts sekretārs D.Trofimovs

Voitehovičs, 67075737

[janis.voitehovics@rs.gov.lv](mailto:janis.voitehovics@rs.gov.lv)